આ પહેલા પણ અનેક મોટી ફિલ્મોની બોક્સઓફિસ પર ટક્કર થઇ છે, જેની અસર બોક્સઓફિસના પરિણામોની સાથે જ બોલિવૂડ સિતારાઓના સંબંધો પર પણ પડે છે. આનું લેટેસ્ટ ઉદાહરણ છે કરણ જોહરની ફિલ્મ 'એ દિલ હે મુશ્કિલ' અને અજય દેવગણની 'શિવાય'. દિવાળી પર આ બંન્ને ફિલ્મો એક જ દિવસે રિલિઝ થયા બાદ કરણ જોહર અને કાજોલ વચ્ચે અબોલા થયા હોવાની ખબરો બહાર આવી હતી. હવે 'કાબિલ' અને 'રઇસ'માંથી બોક્સઓફિસ પર કોને ફાયદો થશે અને કોને નુકસાન એ તો અત્યારે કહી શકાય એમ નથી, પરંતુ શાહરૂખ ખાન અને હૃતિક રોશનની મિત્રતામાં ખારાશ આવશે એ વાત ચોક્કસ છે.